De to produkttankskibe ligger i havnen ud for henholdsvis Skagen og Hirtshals, blev onsdag solgt ved tvangsauktion ved Retten i Hjørring. Skibene tilhørte indtil i går en gruppe af rederier indregistreret på Marshall-øerne. De gik konkurs sidste sommer. M.S. Hartzi, der ligger i Skagen, blev solgt for cirka 42 millioner kroner. Skibet blev landskendt sidste år, da det lå for anker i flere måneder ud for Skagen, da 19 besætningsmedlemmer ikke havde fået løn. M.S. Skledros gik for cirka 41 millioner kroner. - Det hele gik som planlagt. Der var et par stykker, som bød, og vi går ud fra, at skibene er solgt til markedspris, siger advokat Christian Hennings fra Kromann Reumert, der har rekvireret tvansauktionerne på vegne af et internationalt konsortium af banker, til TV2/Nord.

Opsummering:
To produkttankskibe, der har ligget for anker ved Skagen og Hirtshals, blev onsdag solgt for over 40 millioner kroner stykket.